Filip V. (Španielsko)

Filip V. (alebo Filip z Anjou, po španielsky Felipe V.) (* 19. december 1683, Versailles, Francúzsko – † 9. júl 1746, Madrid, Španielsko) bol španielsky kráľ z rodu Bourbonovcov, zakladateľ bourbonsko-anjouovskej dynastie, ktorý vládol od 16. novembra 1700.

Životopis 
Bol synom francúzskeho dauphina Ľudovíta a Márie Anny Bavorskej a vnukom Ľudovíta XIV., „kráľa Slnko“.

Filip nastúpil na španielsky trón po smrti Karola II. (1700), posledného španielskeho kráľa z rodu Habsburgovcov ako následník určený v Karolovom testamente (Filipova stará matka Mária Terézia Habsburská, manželka Ľudovíta XIV., bola sestra Karola II.). Pretože Filip V. bol francúzsky princ, vznikli u ostatných európskych veľmocí (Anglicko, habsburská monarchia) obavy, že sa Francúzsko a Španielsko spoja do jedného štátu. To by znamenalo obrovský vzrast moci Francúzska. Preto vypukla skoro okamžite po Filipovom nástupe tzv. vojna o španielske dedičstvo, v ktorej stálo Francúzsko na strane jednej a Habsburgovci, Anglicko, Savojsko, Holandsko a Portugalsko na druhej strane. Protikráľom Filipa V. bol Karol VI., sám seba označujúci Karol III. Španielsky (nie je zhodný s Karolom III., ktorý vládol 17591788!), ktorý „vládol“ od 12. septembra 1703 do 7. septembra 1714. Boje sa skončili v roku 1713 tzv. utrechtským mierom, ktorým uznalo Spojené kráľovstvo Filipa V. ako španielskeho kráľa pod podmienkou, že sa Francúzsko nikdy nespojí so Španielskom. Rakúski Habsburgovci uznali podmienky utrechtského mieru v roku 1714 a za svoj súhlas dostali španielske dŕžavy (Neapolsko, Sardínia, Milánsko) a južné Holandsko.

Rodinné pomery 
2. novembra 1701 sa oženil s Máriou Lujzou Savojskou (* 1688† 1714), dcérou sardínskeho kráľa Viktora Amadea II. a Anny Márie Bourbon-Orleánskej, s ktorou mal štyroch synov:
Ľudovít Filip (* 25. august 1707† 31. august 1724), španielsky kráľ ∞ 1722 francúzska princezná Lujza Alžbeta Bourbon-Orleánska, dcéra vojvodu Filipa II. Orleánskeho a Františky Márie Bourbonskej z Blois
Filip Ľudovít (* 7. júl 1709† 8. júl 1709)
Filip Peter (* 7. jún 1712† 29. december 1719)
Ferdinand VI. (* 23. september 1713† 10. august 1759), španielsky kráľ  ∞ 1729 infantka Mária Barbora z Braganzy, dcéra portugalského kráľa Jána V. a Márie Anny Habsburskej

24. decembra 1714 sa oženil s Alžbetou Farnese (* † 1766), dcérou princa  Oduarda Farnese z Parmy a Piacenzy a Doroty Žofie Falckej z Neuburgu, dedičkou Parmského vojvodstva, s ktorou mal sedem detí:
 Karol III. (* 20. január 1716† 14. december 1788), španielsky kráľ  ∞ 1738 princezná Mária Amália Saská, dcéra poľského kráľa Augusta III. a Mária Jozefy Habsburskej
 Francesco (* 21. marec 1717† 21. apríl 1717)
 Mária Anna (* 31. marec 1718† 15. január 1781) ∞ 1729 portugalský kráľ Jozef I.
 Filip (* 15. marec 1720† 18. júl 1765), vojvoda z Parmy  ∞ 1738 Mária Lujza Alžbeta Bourbonská, dcéra francúzskeho kráľa Ľudovíta XV. a Márie Leszczyńskej
 Mária Terézia (* 11. jún 1726† 22. júl 1746) ∞ 1745 Ľudovít Bourbonský, francúzsky dauphin, syn Ľudovíta XV. a Márie Leszczyńskej
 Ľudovít Anton (* 25. júl 1727† 7. august 1785), arcibiskup  ∞ morganatické manželstvo Mária Terézia de Vallabriga y de Rozas
 Mária Antónia (* 17. november 1729† 19. september 1785)  ∞ 1750 Viktor Amadeus III., sardínsky kráľ, syn Karola Emanuela III. a jeho druhej manželky Polyxeny  Hessenskej z Rotenburg-Rheinfelsu

Genealógia

Panovnícke pomery

Iné projekty 

Králi Španielska
Neapolskí králi
Bourbonovci
Nositelia Rádu zlatého rúna
Sicílski králi
Katolícki panovníci
Osobnosti na čilských poštových známkach
Osobnosti z Versailles